**Συμμετοχή μέλους ΔΕΠ από το Π.Τ.Ν. στο διηπειρωτικό webinar της Ελληνικής Βιβλιοθήκης της Νότιας Καλιφόρνια για την ελληνική γλώσσα**

Η Ελληνική Βιβλιοθήκη της Νότιας Καλιφόρνια (Hellenic Library of Southern California, <https://hellenic-library.org/> ), με επικεφαλής τον Καθηγητή Οικονομικών στο Πανεπιστήμιο της Καλιφόρνια κ. Φίλιππο Τρεβεζά οργανώνει αυτό το Σάββατο 13 Απριλίου και ώρα 5 μ.μ. (Ελλάδος) διηπειρωτικό webinar αφιερωμένο στην ελληνική γλώσσα, με τίτλο «Ταξίδια και όνειρα». Στο webinar συμμετέχει η Καθηγήτρια Γλωσσολογίας και Ελληνικής Γλώσσας του Παιδαγωγικού Τμήματος Νηπιαγωγών της Σχολής Επιστημών Αγωγής του Πανεπιστημίου, Νικολέττα Τσιτσανούδη Μαλλίδη, η οποία και θα παρουσιάσει τις ακαδημαϊκές δράσεις για την προώθηση και διδασκαλία της ελληνικής γλώσσας στο εξωτερικό. Θα συνδεθούν πανεπιστήμια και σχολεία από διάφορα σημεία του πλανήτη και συγκεκριμένα από την Αμερική (Λος Άντζελες, Σικάγο, Νέα Υόρκη, Academy of Hellenic Paideia), την Αργεντινή, την Κίνα (Πανεπιστήμια Σαγκάης και Πεκίνου), τη Μεγάλη Βρετανία (ελληνικά αμιγή σχολεία Λονδίνου), την Ιταλία (Νάπολη). Από την Ελλάδα συμμετέχει το Πανεπιστήμιο Ιωαννίνων, αλλά και εκπαιδευτικές μονάδες από την Αστυπάλαια, το Βόλο, το Καστελλόριζο, την Κρήτη, την Αρκαδία, Καρακοβούνι Κυνουρίας κ.α. Το link για το κοινό (attendees) είναι το ακόλουθο:

<https://us02web.zoom.us/j/81372912622>